**ASUTUSESISESEKS KASUTAMISEKS**

**Märge tehtud**  (hiliseima digitaalallkirja kuupäev)

Riigimetsa Majandamise Keskuses

**Kehtib kuni** (5.aastat hiliseima digitaalallkirja kuupäevast)

**Alus** AvTS § 35 lg 1 p 17

**METSAKASVATUSTEENUSE TÖÖVÕTU RAAMLEPINGU nr 3-2.5.3/181…………..**

**TINGIMUSED**

**(tasustamine hinnaraamistiku alusel)**

(digitaalallkirja kuupäev hankija nõustumusest)

1. **Lepingu Pooled ja sõlmimise alus**
   1. **Riigimetsa Majandamise Keskus,** edaspidi **RMK** või **Tellija**, registrikoodiga 70004459, keda esindab põhimääruse alusel RMK ………… piirkonna metsakasvatusjuht ………………………..

ja

* 1. **…………………..**, registrikoodiga ……………………**,** edaspidi **Töövõtja**, keda esindab põhikirja alusel juhatuse liige ………………...
  2. Tellijat ja Töövõtjat nimetatakse käesolevas lepingus **Pool** või ühiselt **Pooled**.
  3. Leping on sõlmitud avatud hankemenetluse 1-47/2781 „*Potitaimede masinistutuse teenus koos võsagiljotiini- ja kokkuveoteenusega (Kirde) 2023-2026*“ (viitenumber 261837) tulemusena pakkumuse nr [Sisesta pakkumuse nr] esitamise ja sellele tellija poolt nõustumuse andmise teel alljärgnevas:

1. **Mõisted**
   1. **Lepinguobjekt** – Pooltevahelised suhted, mis tekivad Tellija poolt tellitud potitaimede masinistutamisel Töövõtja poolt, Töövõtja tööjõu ja tehniliste vahenditega.
   2. **Masinistutus** – Töövõtja poolt iseseisvalt istutusobjekti leidmine vajadusel navigeerimisseadme ja etteantud andmete abil, raiesmikule sõitmine, taimede vedu vahelaost tööobjektile, omal kulul kraavide ületamine ning potitaimede masinistutus raiesmikul või muul metsastataval alal.
   3. **Potitaimed** – kuuse ja männi suletud juurekavaga metsataimed metsa istutamiseks.

Masinistutamisega peab olema võimalik istutada hinnanguliselt kuni 2500 potitaime ha kohta sõltuvalt puuliigist, kuusel üldjuhul 1800 tk/ha ja männil üldjuhul 2200 tk/ha.

* 1. **Päev** – kalendripäev
  2. **Tööajagraafik** – potitaimede masinistutuse ajaline (kalendrikuu) ja mahuline jagunemine.
  3. **Metsakasvataja** – RMK esindaja raiesmikule ning töö üleandmise ja vastuvõtmise aktidel.
  4. **Kütuse hind –** AS Olerex poolt avaldatav diislikütuse ja mootoribensiini 98 hulgihind tarnetingimusel terminalis koos aktsiisi- ja käibemaksuga. Juhul kui muutub võimatuks saada hinna informatsiooni eelpool kirjeldatud kohast või tekib Eestis muu kütuse hinna jälgimise võimalus (nt Eesti Õliühing), siis kasutatakse teisi sarnaseid võimalusi.
  5. **Eesti keskmine palk –** Statistikaameti poolt esitatud palgatöötaja keskmine kvartali brutopalk.

1. **Lepingu dokumendid**
   1. Lepingu dokumendid koosnevad Lepingu tingimustest, Lepingu Lisadest ja pärast Lepingu sõlmimist Poolte poolt alla kirjutatud Lepingu dokumentide muudatustest, täiendustest ja lisadest.
   2. Lepingu koosneb järgmistest lisadest (edaspidi **Lisa** või koos **Lisad**):

Lisa 1/1 – Tööajagraafiku vorm – allkirjastatakse eraldi

Lisa 2/1 – Hinnakokkuleppe

Lisa 3/1 – RMK keskkonnanõuded mootorsõidukitega ja saagidega töötamisel

* 1. Käesolev Leping koos Lisadega, mis on Lepingu lahutamatud osad, moodustavad ühtse ja tervikliku lepingu (edaspidi **Leping**), mis asendab kõiki samade Poolte vahel varem sama Lepinguobjekti suhtes sõlmitud mistahes suulisi või kirjalikke kokkuleppeid.

1. **Lepingu maht**
   1. Lepingu alusel Tellija tellib ja Töövõtja kohustub teostama ajavahemikul 15.08.2023 kuni 31.12.2026 potitaimede masinistutamist **105 ha ulatuses aastas**.
   2. Pooled lepivad Tööajagraafiku kokku lepingu sõlmimisel, sellekohane kokkulepe moodustab Lepingu Lisa.
2. **Hind** 
   1. Tellija maksab Töövõtjale tasu Hinnakokkuleppes kehtestatud hindade alusel. Esimese Hinnakokkuleppe aluseks on Töövõtja pakkumuses toodud hind.
   2. Hinnakokkulepped­ moodustavad Lepingu Lisad.
   3. Hinnakokkuleppe kehtib kuni Lepingu tingimuste alusel seda muudetakse. Hinnakokkuleppe muutmise miinimumperioodiks on üks kvartal. Hindu muudetakse vastavalt:
      1. Kütuse hinna muutusele – juhul kui diislikütuse hind muutub (tõuseb või langeb) poole aasta tööpäevade keskmisena rohkem kui 0,064 €/l võrreldes eelmise Hinnakokkuleppe aluseks oleva diislikütuse hinnaga, siis muudetakse järgnevaks poolaastaks Hinda 1,50 protsendipunkti võrra. Pooleks aastaks loetakse 01.01 kuni 30.06 ja 01.07 kuni 31.12.
      2. Eesti keskmise palga muutusele – juhul kui eelnenud aasta III kvartali keskmine palk on muutunud jooksva aasta III kvartali keskmise palgaga rohkem kui 1%, muudetakse hinnaraamistikku 0,30 protsendipunkti võrra alates järgneva aasta 01.jaanuarist.
   4. Arvutuse aluseks olevaid andmeid ja tulemusi ümardatakse harilikul viisil.
   5. Juhul, kui potitaimede masinistutamise teenuse harilik väärtus (kohalik keskmine turuhind) oluliselt muutub, siis on RMK-l õigus muuta Hinda.
   6. Tellijal on õigus tellida Töövõtjalt lisatöid, (nt istutamise teenus, sihtide tasandamine vms). Lisatööde korral lepitakse Töövõtjaga hind kokku töö üleandmisel ja ning töö tasustamise aluseks on töö vastuvõtu aktil fikseeritud kogus ja hind.
3. **Tööde üleandmine**
   1. Tellija esitab enne tööde alustamist Töövõtjale tööde tellimuse.
   2. Tööde üleandmisel määratakse:
      1. tööle esitatavad nõuded, s.h kvaliteedinõuded;
      2. töö maht;
      3. ühikuhind;
      4. tööobjekti asukoht.
   3. RMK poolseks tööde üleandjaks on metsakasvataja.
   4. Tööd antakse üle elektrooniliselt Töövõtja poolt määratud e-posti aadressil või läbi RMK elektroonilise keskkonna. Elektrooniliselt esitatud üleandmisi ei allkirjastata.
   5. Tööde tellimusi esitatakse töövõtjale jooksvalt ning arvestusega, et samaaegselt on töövõtjale tagatud võimalus teostada töid mitte vähem, kui 1/4 käimasoleva tööajagraafiku kuu tööde mahust eeldusel, et vastavale tööajagraafiku kuule eelnenud kuu üle antud tööde mahtudest on „Lõpetatud“ staatuses vähemalt 3/4.
   6. Käimasoleva tööajagraafiku kuu jooksul võib töövõtjale esitada tellimusi tööde kohta juurde, kui käimasoleva tööajagraafiku kuu üle antud tööde mahtudest on „Valmis“ või „Lõpetatud“ staatuses mitte vähem, kui 1/2.
   7. Tööde tellimusi võib töövõtjale esitada väiksemas mahus, kui punktis 6.6. kirjeldatud, või tellimusi võib mitte esitada või tööde tellimusi võib tühistada, kui vastava tööajagraafiku kuule eelnenud üle-eelmise kuu või sellele eelnenud kuude üle antud tööde maht ei ole täielikult „Lõpetatud“ staatuses.

**7. Tööde vastuvõtmine**

* 1. Tellija koostab tööde vastuvõtmise peale tööde üle vaatamist ning tehtud töö kvaliteedi hindamist hiljemalt 10 (kümne) päeva jooksul.
  2. Tööde vastuvõtmise töömahu aluseks on tegelikult teostatud ja Tellija poolt vastuvõetud maht.
  3. Töö vastuvõtmise oleva töömahuga nõustumist kinnitab Töövõtja arve esitamisega.
  4. Töö vastuvõtu ei allkirjastata Poolte poolt.
  5. Pindala aktil tuleb kirjeldada täpsusega kaks kohta pärast koma (0,01 ha).

**8. Tasumine**

8.1. Tellija tasub tehtud tööde eest Töövõtja poolt esitatud arve(te) alusel.

8.2. Arve esitamise aluseks on Lepingu punktis 7.1 nimetatud Tellija poolt koostatud tööde vastuvõtmise akt.

8.3. Töövõtja esitab arve vaid elektrooniliselt, aadressile [arved@rmk.ee](mailto:arved@rmk.ee). Arvel peab olema tööde vastuvõtmise akti number ja RMK poolne töö vastuvõtmise akti koostaja nimi.

8.4. Tellija tasub arvel oleva summa arvel näidatud pangakontole 10 (kümne) päeva jooksul Töövõtja poolt arve väljastamise kuupäevast.

8.5. Töövõtja poolt kohustuste mittenõuetekohase täitmise korral on Tellijal õigus alandada tööde eest tasumisele kuuluvat tasu. Tasu alandamine toimub võlaõigusseaduse § 112 sätestatud korras.

**9. Tellijal on õigus**

9.1. määrata tööde tähtaeg iga tööliigi ja raielangi lõikes eraldi, tööde tingimused ja asukoht;

9.2. kontrollida Töövõtja tööde tähtaegsust ja kvaliteeti ning anda korraldusi esinevate rikkumiste kõrvaldamiseks;

9.3. peatada tööd, kui Töövõtja ei pea kinni Tellija poolt esitatud nõuetest tööle;

9.4. kontrollida Töövõtja tehnika vastavust RMK keskkonnanõuetele;

9.5. peatada tööd istutusobjektil kui Töövõtja ei pea kinni õigusaktidest ning Tellija poolt kehtestatud keskkonnanõuetest, kuni rikkumiste kõrvaldamiseni;

9.6. peatada tööd perioodiks, kuni looduslikud tingimused (teede lagunemine, suur tuleoht, liigniiskus metsas jms) ei võimalda raiesmikule pääsu või töötamist. Tööde peatamiseks ja jätkamiseks väljastab Tellija teate Töövõtjale e-posti teel, kusjuures teade loetakse kättesaaduks 1 (ühe) päeva möödumisel saatmisest;

9.7. kontrollida Töövõtja poolt esitatud pangagarantii kehtivust või rahalise tagatise olemasolu enne tööde algust ja ka hiljem ning juhul kui on nõutud pangagarantii või rahalise tagatise olemasolu, mitte lubada töötamist, kui pangagarantii ei kehti või rahalist tagatist pole esitatud.

9.8. taotleda Maksu- ja Tolliametilt Töövõtja maksusaladusena käsitletava teavet. Lepingu sõlmimisega annab Töövõtja nõusoleku Maksu- ja Tolliameti poolt Tellijale eelnimetatud teabe esitamiseks;

9.9. esitada Maksu- ja Tolliametile Lepingu täitmise kohta kõiki andmeid, mida maksuhaldur vajab Töövõtja poolt makstavate maksude arvestamise ja tasumise õigsuse kontrollimiseks. Lepingu sõlmimisega annab Töövõtja Tellijale nõusoleku Maksu- ja Tolliametile eelnimetatud teabe esitamiseks;

9.10. vaadata e-maksuameti kaudu Töövõtja poolt töötamise registrisse esitatud andmeid selleks Töövõtjalt saadud volituse alusel.

**10. Tellijal on kohustus**

10.1. teavitada 10 päeva enne kevadise potitaimede masinistutuse perioodi tööde algust Töövõtjat;

10.2. taotleda töödeks vajalikud kooskõlastused (trasside ja teede haldaja, naaberkinnistu omanik jt asjaomaste isikutega);

10.3. anda Töövõtjale teada tööobjektide asukohad; esitada Töövõtjale enne tööde alustamist tööde üleandmise akt;

* 1. tagada omal kulul Töövõtjale potitaimede olemasolu tööde teostamiseks Töövõtja laos;
  2. koostada tähtaegselt töö vastuvõtmise aktid;
  3. tasuda Töövõtja arved õigeaegselt;
  4. tutvustada Töövõtjale RMK keskkonnaalaseid käitumisjuhiseid ja keskkonnanõudeid, mis moodustavad Lepingu Lisa.
  5. selgitada potitaimede masinistutamist reguleerivaid õigusakte Töövõtjale;
  6. koostada tähtaegselt Lepingu Lisad;
  7. esitada töövõtjale hiljemalt 3 (kolm) nädalat enne istutusperioodi algust istutusperioodi töömahtude tabel koos selgitusega, et ühe nädala jooksul peale töömahtude tabeli tellija poolt töövõtjale esitamist on töövõtjal võimalik teha ettepanek esitatud töömahtude tabelis sisalduvate istutustööde mahtude vähendamiseks;
  8. töövõtjalt töömahtude tabelis sisalduvate istutustööde mahtude vähendamise ettepaneku saamisel 3 (kolme) tööpäeva jooksul esitada töövõtjale vähendatud töömahtude tabel või kirjalik teade selle kohta, et algselt esitatud töömahtusid ei vähendata.

1. **Töövõtjal on õigus:**
   1. saada Tellijalt eelnevat teavet maapinna ettevalmistamisele ja metsataimede istutamisele planeerivatest raiesmikest ja enne tööde alustamist nendega tutvuda;
   2. nõuda Tellijalt vajalike kooskõlastuste olemasolu;
   3. enne töödega alustamist tutvuda raiesmikega ja määratud pindalaga ning tööle esitatavate nõuetega;
   4. saada Tellijalt tähtaegselt ja nõuetekohaselt tehtud töö eest kokkulepitud tasu;
   5. teha Tellijale ettepanekuid tööde korralduse muutmiseks;
2. **Töövõtjal on kohustus**
   1. allkirjastada istutusperioodi töömahtude tabel hiljemalt:
      1. kahe nädala jooksul tellija poolt töövõtjale istutusperioodi töömahtude tabeli esitamisest, või;
      2. juhul, kui töövõtja esitas istutusperioodi töömahtude tabelis sisalduvate istutustööde mahtude vähendamiseks raamlepingus sätestatud korras ja tähtajal ettepaneku, siis 2 (kahe) tööpäeva jooksul tellija poolt vähendatud töömahtude tabeli esitamisest, või;
      3. Juhul, kui tellija teatas istutusperioodi töömahtude vähendamata jätmisest, siis 2 (kahe) tööpäeva jooksul vastava teate tellija poolt esitamisest;
   2. töötada tähtaegselt ja kvaliteetselt;
   3. töötada vastavalt Tellija poolt esitatud tööde üleandmise aktis sätestatule ja juhistele ning informatsioonile;
   4. töötada oma tööjõu ja tehniliste vahenditega;
   5. esitada Tellijale peale raamlepingu sõlmimist 3 (kolme) nädala jooksul tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava pangagarantii 10000 EUR suurusele summale oma kõikide lepingust tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu raamlepingu kehtivuse ajal ja raamlepingust tulenevate tööde tegeliku teostamise perioodil ja sellele lisaks veel üks (1) kuu. Raamlepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil raamlepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu raamlepingu kohaste tööde tegeliku teostamise perioodiks (deponeeritud summa pealt Tellija intressi ei maksa);
   6. korraldada taimede transport vahelaost tööobjektile;
   7. tagada taimepakendite koristamine tööobjektidelt ning tagastama need tellija nõudmisel tellijale;
   8. teatada tellijale hiljemalt lepingu sõlmimise ajaks lao täpne asukoht, s.h koordinaadid, ja kirjeldus (vähemalt järgnevate alapunktide nõuetele vastavuse osas). Lao asukohta ega põhiomadusi ei või ilma hankijaga kooskõlastamata istutusperioodil muuta;
   9. käitada istutuspiirkonnas taimede ladustamiseks ja säilitamiseks vähemalt kahte sobilikku ladu, arvestusliku taimede kogusena vähemalt 1 nädala masinistutuse mahu teostamiseks, mis vastavad vähemalt järgnevatele nõuetele:
      1. Lao mahutavus peab olema vähemalt ühe poolhaagisega veoauto koormatäie suurusele kogusele (ca 25 000 taime) üheaegselt;
      2. Laos peab olema võimalik tagada varjutus päikesevalguse ja sademete eest kõigile ladustatavatele taimedele – nt ajutine telk, kuur, garaaž vms;
      3. Laos peab olema võimalik lihtsate meetmetega vältida taimede ülekuumenemist ja kuivamist;
      4. Laos peab olema võimalik taimi kasta (niisutada);
      5. Laos peab olema tagatud taimede säilimine, s.h kaitstus varguse jms eest, samuti ei tohi lao asukohas taimedele toimida sellised mõjurid, mis olemuslikult võivad tuua taimedele kaasa kahjulikke tagajärgi (nt, kemikaalide aurude mõju vms);
      6. Lao asukohas peab olema tagatud juurdepääs erinevate transpordivahenditega, s.h kindlasti peab olema tagatud juurdepääs ja manööverdamisvõimalus poolhaagisega veoautole taimede veoks;
      7. Lao asukohas peab olema tagatud Töövõtja poolne taimede maha laadimise võimekus koorma saabumise ajal eeldusel, et tarne aeg on täpsustatud hiljemalt eelneval päeval;
      8. Laole peab olema tagatud hankija esindaja juurdepääs pisteliste kontrollide teostamiseks taimede säilimise ja hoiutingimuste kontrollimiseks.
   10. vastutada taimede istutuseelse säilimise eest oma laos ning samuti taimede transpordi korral istutuse tööobjekti vahetusse lähedusse sellises taimede asukohas alates taimede saabumisest töövõtja lattu või istutuse tööobjekti vahetusse lähedusse ning taimede nendes asukohtades mahalaadimisest. Töövõtja poolse transpordi korral hankija taimlast või hankija laost vastutab töövõtja taimede istutuseelse säilimise eest alates taimede töövõtja valdusesse üleandmise hetkest hankija taimlas või hankija laos.
   11. näidata mitte hiljem kui kahe nädala jooksul enne teenuse osutamise algust tellijale ette lepingu alusel teenuste osutamiseks nõuetele vastav kasutatav tehnika.
   12. kasutada potitaimede masinistutusel vastavalt hankelepingu sõlmimise aluseks olevas hankemenetluses nõutule:
       1. spetsiaalset hankes esitatud nõuetele vastavat roomikekskavaatorit, mille noole külge kinnitatud istutusmasina abil valmistatakse maapind metsauuenduseks ette ja istutatakse potitaim ühe töövõttega. Kasutatava ekskavaatori erisurve suhtarv maapinnale peab olema väiksem võrdne kui 0,231. Ekskavaatoril peab olema kännustikus töötamiseks sobiv kõrgendatud kliirens. Istutusmasin on varustatud vee ja õhkpuhastamise süsteemidega ning taimede kassetiga taimede etteandmiseks. Ekskavaatori tagaosas peab olema raam, mis võimaldab kaasa võtta töövahetuseks vajaliku taimevaru.
       2. istutusmasin peab sobima potitaimede (konteineris ehk potis ehk kastis kasvatatud suletud juurekavaga metsataimed) istutamiseks. Kuusk on kastitüüp Plantek 64F või sellega samaväärne - poti külje laius 46 mm, kõrgus 73 mm, poti maht 115 cm3. Kuuse potitaime pikkus on vahemikus 22-60cm. Poti kuju ja suurus võib sõltuvalt turbapoti niiskusesisaldusest olla varieeruv. Mänd on kastitüüp Plantek 81F või sellega samaväärne - poti külje laius 41 mm, kõrgus 73 mm , poti maht 85 cm3. Männi potitaime pikkus on vahemikus 8-25cm. Poti kuju ja suurus võib sõltuvalt turbapoti niiskusesisaldusest olla varieeruv.
       3. masinistutusel pööratakse maapinna huumushorisondist vähemalt 10 cm paksune mätas nii, et kaks huumuskihti jäävad üksteise peale. Sinna vahele ei tohi jääda kive ega raidmeid, mis takistavad ümberpööratud mätta maapinnaga liitumist. Mätta kõrgus peab jääma vahemikku 10-30 cm. Töödeldud mätas peab olema kinni vajutatud, et see pinnasega paremini liituks, et istutatud taimede juurestik läbi ei kuivaks, istutuskohtade (mätaste) arv hektaril sõltub uuendatavast puuliigist, kuusel hinnanguliselt 1800 tk/ha ning männil hinnanguliselt 2200 tk/ha.
   13. varustama kõik Tellijale teenust osutavad ekskavaatorid positsioneerimise riist- ja tarkvaraga, mis tagab nende asukohaseire ning võimaldab Tellijal arvutada tehtud tööde katvust tööobjekti sees. Enne töödega alustamist väljastab Tellija Töövõtjale ekskavaatori positsioneerimiseks GPS seadme, mille Töövõtja kinnitab enda masinale ning peab tagama seadme sisse lülitamise töötamisel Tellija tööobjektidel. Lepingu (lepingute) lõppedes Töövõtja tagastab selle GPS seadme Tellijale.
   14. varustama kõik Tellijale teenust osutavad ekskavaatorid istutatud taimede/valmistatud istutusmätaste loenduriga, mis võimaldab Tellijale edastada informatsiooni istutatud taimede/valmistatud mätaste koguste kohta.
   15. varustada kõik kasutatavad masinad riistvaraga (arvutiga), millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijatele andmed tehtud tööde osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid. Tarkvara annab RMK töövõtjale lepingu täitmiseks tasuta kasutamiseks.

Riistvara minimaalsed nõuded on:

* + 1. puutetundlik nutitelefon või tahvelarvuti;
    2. vähemalt operatsioonisüsteem Android 6,0;
    3. vähemalt 3G võrguühendus.
  1. olla valmis alustama 10 päeva jooksul peale Tellijalt teate saamist mätastamise ja mehhaniseeritud istutamisega;
  2. mitte üle andma Lepingu alusel saadud õigusi ja kohustusi kolmandale isikule (sh. alltöövõtjale) ilma Tellija kirjaliku nõusolekuta;
  3. puhastada kraavid, kui raiesmikule jõudmiseks on vee voolamist takistatud;
  4. parandada omal kulul masinistutamisel kahjustatud pinnas, sihid, teed, truubid, sillad ja teised rajatised vastavalt RMK poolt koostatud aktidele, kui nende kahjustamine toimus Töövõtja süül;
  5. tutvustada oma töötajatele ja kinni pidada töötamisel RMK keskkonnanõuetest, töötervishoiu ja tööohutuse õigusaktidest, töö tehnoloogiast, rajatiste korrashoidmise tingimustest jms;
  6. tagada oma töötajate varustatuse tööks vajalike ning kaasaegsete töökaitsevahenditega (turvariided ja muud isikukaitsevahendid) ning tagada nende instrueerimine töökaitse­vahendite ja -võtete kasutamise osas;
  7. vastutada töötamisel tööohutuse eest;
  8. saata 3 (kolme) päeva jooksul Tellijale e-posti teel teada oma töötajaga toimunud tööõnnetusest ning esitada tööõnnetuse kohta täiendavat informatsiooni Tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus;
  9. potitaimede masinistutamisel järgida õigusakte ja teha kõik endast oleneva, et vältida metsa tervisliku ja ümbritseva keskkonna seisundi halvenemist, samuti rakendada tehnoloogiaid, tehnilisi vahendeid ja töövõtteid, mis ei kahjusta kasvavat metsa, pinnast ning ümbritsevat keskkonda;
  10. kaitsta ja hoida metsa ning täita metsades tuleohutuse nõudeid ning tulekahju puhkemisel informeerida koheselt Päästeameti häirekeskust (tel 112) ja Tellijat;
  11. töökeelena kasutada suhtluses Tellijaga eesti keelt;
  12. nõustuda RMK keskkonnanõuete muutumisel nende tingimustega ja neid nõudeid täitma;
  13. anda e-maksuametis Tellijale volitus Töövõtja poolt töötamise registrisse esitatud andmetega tutvumiseks;
  14. Lepingu täitmist takistavate asjaolude ilmnemisel võtta koheselt ühendust tööde üleandmise akti koostajaga või Tellija esindajaga.
  15. esitada hankelepingu täitmise alustamise ajaks tellijale selleks ajaks teadaolevate hankelepingu täitmisel osalevate alltöövõtjate nimed, kontaktandmed ja teave nende seaduslike esindajate kohta, samuti esitada sama teave ka iga lisanduva alltöövõtja kohta, kes osaleb hankelepingu täitmisel ja kelle kohta pole tellijale hankelepingu täitmise alustamise ajaks teavet esitatud.

1. **Sanktsioonid**
   1. Juhul, kui Tellija viivitab põhjendamatult Töövõtja poolt esitatud arve tasumisega, on Töövõtjal õigus nõuda viivist 0,15% viivitatud summast päevas iga tasumisega viivitatud päeva eest.
   2. Juhul, kui Tellija ei suuda tagada Lepingu lisas määratud mahus Tööde tegemiseks tööobjektide üleandmist Töövõtjale, on Töövõtjal õigus nõuda Tellijalt leppetrahvi üleandmisega viivitatud tööde maksumusest 63 €/ha Lepingu lisas sätestatud kuu möödumisel eelnenud kuu saamata jäänud mahu osas.
   3. Juhul, kui Töövõtja ei lõpeta tööd töö üleandmise aktis ettenähtud tähtajaks on Tellijal õigus nõuda leppetrahvi 126 €/ha iga tegemata hektari ulatuses. Leppetrahvi võib Tellija kinni pidada Töövõtjale tasumisele kuuluvatest summadest. Samuti on Tellijal õigus vähendada tegemata mahu võrra Lepingu mahtu.
   4. Juhul, kui Töövõtja ei alusta tööobjektil tööd 7 (seitsme) päeva jooksul peale töö üleandmise aktis ettenähtud tööde alustamise tähtpäeva, on Tellijal õigus anda töö teisele tegijale ning Tellijal on õigus vähendada Lepingu mahtu või Leping ühepoolselt ilma etteteatamise tähtajata üles öelda.
   5. Juhul, kui Töövõtja ei lõpeta tööobjektil tööd 7 (seitsme) päeva jooksul peale töö üleandmise aktis ettenähtud lõpetamise tähtaega on Tellijal õigus anda töö teisele tegijale ja Töövõtjal ei ole õigust nõuda Tellijalt tasu senini sellel raiesmikul tehtud tööde osas ning Tellijal on õigus Leping ühepoolselt ilma etteteatamise tähtajata üles öelda.
   6. Juhul, kui Tellijal tekib pretensioone Töövõtja poolt kasutatavale tehnikale, akteerib ta selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse.
   7. Tellijal on õigus leping ilma etteteatamisajata ennetähtaegselt üles öelda, jätkata RHS § 119 alusel hankemenetlusega ja nõuda tekitatud kahju hüvitamist kui töövõtja ei asu lepingut täitma, st ei teosta lepingu punktis 12.4 ja 12.9 nimetatud toiminguid tähtaegselt.
   8. Tellijal on õigus nõuda töövõtjalt tema vastutusel olnud kahjustunud, hukkunud, kadunud või varastatud taimede maksumuse hüvitamist RMK taimede kahekordse hinnakirja alusel.
   9. Juhul, kui tööde vastuvõtmisel on Tellijal pretensioone kokku lepitud tööde nõuetekohasuse kohta, määrab ta Töövõtjale tähtaja puuduste kõrvaldamiseks ning samavõrra lükkub edasi tööde eest tasumise kohustus. Juhul, kui Töövõtja ei kõrvalda puudusi nimetatud tähtajaks, on Tellijal õigus alandada Poolte vahel kokku lepitud tööde maksumust ning nõuda tekitatud kahju hüvitamist. Tasu alandamise ulatuse (summa) esitab Tellija kirjalikult. Juhul, kui puudusi ei ole võimalik kõrvaldada, on Tellijal õigus tekitatud kahju maha arvestada tasumisele kuuluvast summast.
   10. Juhul, kui Töövõtja ei nõustu Tellija pretensioonidega, võib ta nõuda ekspertiisi määramist. Ekspertiisi kulud kannab Töövõtja. Juhul, kui ekspertiis tõestab Tellija pretensioonide alusetust, on Töövõtjal õigus ekspertiisi kulud Tellijalt sisse nõuda.
   11. Juhul, kui Töövõtja tegevus ei vasta RMK keskkonnanõuetele, fikseerib Tellija selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse. Korduvate mittevastavuste ilmnemisel on Tellijal õigus Töövõtjaga sõlmitud Leping üles öelda.
   12. Juhul, kui Töövõtja on oma õigusi ja kohustusi üle andnud kolmandatele isikutele (sh. alltöövõtjatele) ilma Tellija kirjaliku nõusolekuta on Tellijal õigus Töövõtjaga sõlmitud Leping ennetähtaegselt üles öelda.
   13. Juhul, kui Töövõtja ei täida Lepinguga talle pandud mistahes kohust, mille sanktsioone ei ole eraldi välja toodud, määrab Tellija Töövõtjale tähtaja puuduste kõrvaldamiseks. Juhul, kui Töövõtja ei kõrvalda puudusid nimetatud tähtajaks on Tellijal õigus nõuda tekitatud kahjude hüvitamist ja Leping ühepoolselt ilma etteteatamise tähtajata üles öelda.
   14. Juhul, kui Tellija on korduvalt kasutanud Töövõtja osas sanktsioone, on Tellijal õigus Leping ühepoolselt ilma etteteatamise tähtajata üles öelda. Tellijal on Lepingu õiguskaitsevahendina ülesütlemise korral juhul, kui tal on samuti õigus nõuda töövõtjalt leppetrahvi või kahju hüvitamist, asendada ükskõik milline leppetrahvi või kahju hüvitamise nõue üksikuna või kõik sellised nõuded tervikuna ühekordse tagatise mittetagastamisega või garantii sissenõudmisega.
   15. Juhul, kui töövõtja ei ole raamlepingus sätestatud tähtaja jooksul allkirjastanud talle tellija poolt esitatud Lepinguaasta Tööajagraafikut, on töövõtjal õigus leping ühepoolselt ilma etteteatamise tähtajata üles öelda.
   16. Juhul, kui Tellija on esitanud leppetrahvi või kahju hüvitamise nõude Töövõtjale, ei ole kohustatud Tellija tasuma ühegi töö eest enne, kui Töövõtja on tasunud leppetrahvi või hüvitanud kahju. Töövõtjal puudub õigus samaaegselt Tellija suhtes rakendada sanktsioone sellel ajal tasumata summade osas.
2. **Lepingu rikkumise vabandatavus**
   1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mida Pooled ei saanud mõjutada, ei võinud ega pidanud ette nägema ega ära hoidma (Vääramatu jõud, VÕS § 103). Nimetatud asjaolud peavad olema tõendatavad ning vaatamata eelnimetatud ettenägemata asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohustuse täitmist. Lepingus mõistetakse Vääramatu jõuna Riigikogu või valitsuse õigusakti,  ülestõusu, üldstreiki, massilisi rahutusi, sõda, loodusõnnetust, tormikahjustust, metsatulekahju, metsade sulgemist tuleohu tõttu, teede (sh metsateede) kasutamise piiramist või keelamist Poolte asukoha haldusüksuses, metsapinnase mittekandvust ja muid asjaolusid, mis oluliselt ja vääramatult takistavad Lepingu täitmist ning muid Lepingus loetlemata asjaolusid, mida mõlemad Pooled aktsepteerivad Vääramatu jõuna.
   2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele Poolele vahenditega, mis tagavad teate kiireima edastamise, samas saates välja teate tähitud kirjaga.
3. **Lepingu kehtivus, lõppemine ja lõpetamine** 
   1. Leping jõustub lepingu sõlmimisel ja kehtib kuni 31.12.2026 ja/või kõikide lepinguliste kohustuste täitmiseni mõlema Poole poolt.
   2. Juhul, kui Pooled ei ole saavuta kokkulepet Lepingu Lisas toodud Hinnakokkuleppe kehtivusaja lõpuks, kuid on nõus kokkuleppe saamiseks läbirääkimisi jätkama, kehtib viimase kokkuleppe hind, kuid mitte kauem kui 30 (kolmkümmend) päeva pärast selle kehtivusaja lõppu. Selleks ajaks kokkuleppele mittejõudmisel on Tellijal õigus Leping üles öelda.
   3. Tellijal on õigus Leping ilma etteteatamisajata ennetähtaegselt üles öelda, kui Töövõtja on muutunud maksejõuetuks või tema suhtes on algatatud pankroti- või likvideerimis­menetlus.
   4. Tellijal on õigus Leping ilma etteteatamisajata ennetähtaegselt üles öelda, kui Tellija on Töövõtja suhtes korduvalt rakendanud Lepingus sätestatud sanktsioone.
   5. Tellijal on õigus Leping ilma etteteatamisajata ennetähtaegselt üles öelda, kui Töövõtja tegevuse või tegevusetuse tõttu ei suuda Töövõtja alustada töid ühe nädala jookusul üleandmise aktis sätestatud ajal ja tingimustel; .
   6. Tellijal on õigus Leping üles öelda, kui Töövõtja korduvalt ei täida Lepinguga endale võetud kohustusi.
   7. Tellijal on õigus Leping peatada kui Töövõtja ei täida tööohutusenõudeid ja RMK keskkonnanõudeid. Korduvatel eiramistel on Tellijal õigus Leping ilma etteteatamisajata ennetähtaegselt üles öelda.
   8. Tellijal on õigus Leping ilma etteteatamisajata ennetähtaegselt üles öelda ja nõuda tekitatud kahju hüvitamist, kui Töövõtja või Töövõtja töötaja omastab või teeb katse ebaseaduslikult omastada puitu või taimi.

1. **Teadete edastamine**
   1. Lepinguga seotud teated edastatakse telefoni teel või e-kirja teel Poole Lepingus märgitud e-posti aadressile. Aadressi muutusest on Pool kohustatud koheselt informeerima teist Poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või Lepingu ülesütlemise avaldused ning Lepingu rikkumisel teisele Poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
2. **Lõppsätted**
   1. Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ja ärisaladuseks peetavad andmed. Poole ärisaladuseks on Lepingu kõik lisad, v.a lisa 3.
   2. Kõik Lepingu Lisad või muudatused on kehtivad ainult juhul, kui need on vormistatud kirjalikult. Need peavad sisaldama selgesõnalist viidet Lepingule ja olema mõlema Poole volitatud esindaja poolt alla kirjutatud. Muudatused ja täiendused jõustuvad pärast allakirjutamist mõlema Poole poolt või Poolte poolt kirjalikult määratud tähtajal.
   3. Lepingu täitmisel tekkivad lahkarvamused lahendatakse läbirääkimiste teel. Läbirääkimiste käigus kokkuleppele mittejõudmisel lahendatakse vaidlused kostja asukohajärgses kohtus.

**Poolte andmed ja allkirjad**

Tellija andmed: Töövõtja andmed:

Riigimetsa Majandamise Keskus ………………..

Registrikood: 70004459 Registrikood: ………………

Aadress: Mõisa/3, Sagadi k., Haljala v., Aadress: …………………….

45403 Lääne-Viru maakond

E-post: E-post:

(allkirjastatud digitaalselt nõustumuses) (allkirjastatud digitaalselt nõustumuses)

METSAKASVATUSTEENUSE TÖÖVÕTULEPINGU NR **3-2.5.3/18………** juurde

LISA 1/1 – Tööajagraafiku vorm

(hiliseima digitaalallkirja kuupäev)

**RMK** …… metsakasvatuspiirond (Tellija) ja **……………** (Töövõtja) leppisid kokku, et **………………….** kuni **…………………….** on Töömaht ja tööajagraafik alljärgnev:

Potitaimede masinistutus

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Tööliik | apr | mai | juuni | juuli | aug | sept | okt | nov | dets | jaan | veebr | märts | **kokku** |
|  |  |  |  |  |  |  |  |  |  |  |  |  |  |

1. Tööajagraafikus tähtajaks kokkulepitud mahtusid ületavad mahud loetakse järgnevate tähtaegade kohustuste täitmiseks. Tellija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele, mistõttu raamlepingu alusel tellitavate teenuste tegelik maht võib olla oluliselt väiksem või kokkuleppel töövõtjaga kuni 30 % suurem.

2. Käesoleva Lisaga Töövõtja kinnitab, et on suuteline kalendrikuus tegema potitaimede masinistutamist vähemalt 20 ha.

Poolte allkirjad:

Tellija Töövõtja

(allkirjastatud digitaalselt) (allkirjastatud digitaalselt)

#### 

METSAKASVATUSTEENUSE TÖÖVÕTULEPINGU NR **3-2.5.3/18…………..** juurde

LISA 2/1 – Hinnakokkuleppe

(digitaalallkirja kuupäev nõustumusest)

RMK (Tellija) ja **………….** (Töövõtja) leppisid kokku, et alates **……………………..**.a. on Hind järgnev:

1. Masinistutus  **€/ha.**
2. Hinnalisa Kütuse hind on 0….€/l ja Eesti keskmine palk …….€.
3. Pooled lepivad kokku, et sihtide ja raiesmiku tasandamise ja kraavides setete puhastamise Hind on 40 €/h.
4. Käesolev hinnakokkulepe kehtib **………………….** kuni **…………………**.

**Poolte allkirjad:**

**Tellija Töövõtja**

(allkirjastatud digitaalselt) (allkirjastatud digitaalselt)

#### 

METSAKASVATUSTEENUSE TÖÖVÕTULEPINGU NR **3-2.5.3/18…………….** juurde

LISA 3/1 – RMK keskkonnanõuded

(digitaalallkirja kuupäev nõustumusest)

RMK keskkonnanõuded mootorsõidukitega ja saagidega töötamisel

Keskkonnanõuete koostamisel on lähtutud kehtivatest õigusaktidest, FSC ja PEFC metsamajandamise standardi ning ISO 14001 keskkonnajuhtimise ja ISO 9001 kvaliteedijuhtimise standardi nõuetest.

1. **Üldsätted**
   1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.
   2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.
   3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonna­­juhtimise ja ISO 9001 kvaliteedijuhtimise standardi nõuetest.
2. **Üldised nõuded**
   1. Kui töö käigus võib tekkida keskkonnareostus või ohtu sattuda töö­objektil viibivate isikute elu või tervis tuleb tööd koheselt peatada.
   2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.
   3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.
   4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärand­kultuuri­objektide kahjustamist ning risustamist okste jms.
   5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.
   6. Raielangil, v.a valgusturaiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrje­preparaadiga ROTSTOP®.
3. **Kütused ja tankimine**
   1. Sae tankimisel tuleb kasutada spetsiaalset kanistri otsikut, mis välistab üle- ja mööda­valamist.
   2. Sae käivitamisel tuleb see viia vähemalt 3 meetri kaugusele kütuse tankimise paigast.
   3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.
   4. Kütusemahuteid tuleb tööobjektil hoida varjulises kohas.
   5. Kütust ja määrdeaineid ei tohi hoiustada looduslikele veekogudele lähemal kui 10 m.
   6. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.
   7. Lekkinud kütus või määrdeained tuleb kokku koguda ja kuni ära­­veoni ladustada keskkonna­ohutult.
4. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale töö­objekti lõpetamist ära viia. Ohtlikeks jäätmeteks loetakse:
      1. kütuse ja määrdeainete taara;
      2. markeerimisvärvi purgid;
      3. kütuse või määrdeaine lekke tõrjumisel kasutatud absorbent;
      4. kütuse või määrdeainega kokku puutunud paberid jms;
      5. akud, hüdro­voolikud, kütuse- või õlifiltrid.
   2. Tööobjektil peab jäätmete olemasolul olema koht nende hoidmiseks.
   3. Tavajäätmed ja ohtlikud jäätmed tuleb hoida tööobjektil eraldi.
   4. Ohtlikke jäätmeid peab hoidma ilmastiku- ning lekkekindlates anumates või pakendites.
5. **Masinate ja saagide seisund ning komplekteeritus**
   1. Masinad peavad olema läbinud valmistaja poolt ettenähtud sagedusega hooldusi.
   2. Liikluses osalevad masinad peavad olema läbinud õigusaktides ettenähtud tehno­­­­­­­­­ülevaatusi.
   3. Masinas peab olema:
      1. mobiiltelefon;
      2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;
      3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllu­majanduslik traktor, ekskavaator (giljotiin, masinistutusmasin), maapinna ettevalmistamise masin, puidu­veok, hakkur või ekskavaator.
   4. Saag peab olema komplektne ja vastama tootja nõuetele.
   5. Saega töötaval isikul peab olema kaasas mobiil­telefon.
   6. Visuaalsel vaatlusel tuvastatava õli- või kütuselekkega masina või sae kasutamine on keelatud.
   7. Kui masinat või saagi ei kasutata, tuleb selle mootor seisata.
6. **Hädaolukorrad**
   1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemas­olevate vahenditega põlemiskollet kustutama, samas kindlustades enese ohutuse.
   2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.
   4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

**Poolte allkirjad:**

**Tellija Töövõtja**

(allkirjastatud digitaalselt) (allkirjastatud digitaalselt)